CELEX: 32011R0312
Language: hr
Date: 2011-03-30 00:00:00
Title: Uredba Komisije (EU) br. 312/2011 od 30. ožujka 2011. o razvrstavanju određene robe u Kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               116
            
         32011R0312
   
               L 086/53
            
            
               SLUŽBENI LIST EUROPSKE UNIJE
            
            
               30.03.2011.
            
         
      UREDBA KOMISIJE (EU) br. 312/2011
   od 30. ožujka 2011.
   o razvrstavanju određene robe u Kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju Kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u Kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od odana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. ožujka 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod (tzv. „ultrazvučni prijenosnik”) koji se sastoji od piezoelektričnoga elementa u obliku keramičkoga diska na koji je pričvršćena metalna membrana s radijalno usmjerenim stošcem. Cjelina je pričvršćena na osnovnu ploču i ugrađena u plastično kućište sa spojnim štapićima (pins).
                           Izmjenična struja uzrokuje njihanje piezoelektričnoga elementa i pritom stvara ultrazvučne valove (nečujne za ljudsko uho) koji se prenose zrakom. Proizvod tako pretvara električne signale u ultrazvučne valove.
                           Predmet se upotrebljava u različite svrhe, uključujući mjerenje udaljenosti kao pomoć pri parkiranju, za nadziranje prostora kod automobilskih protuprovalnih alarmnih uređaja te za mjerenje razine tekućine u nekim proizvodima.
                        
                     
            
               8548 90 90
            
            
               Razvrstavanje se utvrđuje u skladu s Općim pravilima 1. i 6. o tumačenju Kombinirane nomenklature i tekstom oznaka KN 8548, 8548 90 i 8548 90 90.
               Kako se taj proizvod ne može smatrati dijelom posebne naprave iz odjeljka XVI. razvrstavanje na temelju napomene 2. uz odjeljak XVI. isključeno je.
               Kako se taj proizvod ne može smatrati dijelom posebnoga instrumenta ili aparata iz poglavlja 90. razvrstavanje na temelju napomene 2. uz poglavlje 90. također je isključeno.
               Predmet je električni dio stroja ili aparata, koji nije spomenut niti uključen na drugom mjestu u poglavlju 85.
               Predmet je stoga razvrstan pod oznakom KN 8548 90 90.
            
         
               
                           2.
                        
                        
                           Predmet (tzv. „ultrazvučni prijenosnik”) koji se sastoji od piezoelektričnoga elementa u obliku keramičkoga diska na koji je pričvršćena metalna membrana s radijalno usmjerenim stošcem. Cjelina je pričvršćena na osnovnu ploču i ugrađena u plastično kućište sa spojnim štapićima (pins).
                           Ultrazvučni valovi (nečujni za ljudsko uho) prouzročuju njihanje piezoelektričnoga elementa i pretvaraju valove u električne signale.
                           Predmet se upotrebljava u različite svrhe, uključujući mjerenje udaljenosti kod pomoći pri parkiranju, za nadziranje prostora kod automobilskih protuprovalnih alarmnih uređaja te za mjerenje razine tekućine u nekim proizvodima.
                        
                     
            
               8548 90 90
            
            
               Razvrstavanje se utvrđuje u skladu s Općim pravilima 1. i 6. o tumačenju Kombinirane nomenklature i tekstom oznaka KN 8548, 8548 90 i 8548 90 90.
               Kako se taj proizvod ne može smatrati dijelom posebne naprave iz odjeljka XVI. razvrstavanje na temelju napomene 2. uz odjeljak XVI. isključeno je.
               Kako se taj proizvod ne može smatrati dijelom posebnoga instrumenta ili aparata iz poglavlja 90 razvrstavanje na temelju napomene 2. uz poglavlje 90. također je isključeno.
               Predmet je električni dio stroja ili aparata, koji nije spomenut niti uključen na drugom mjestu u poglavlju 85.
               Predmet je stoga razvrstan pod oznaku KN 8548 90 90.